b'\n_START_ARTICLE_\nMarko Tu\xc5\xa1ek\n_START_SECTION_\nKarijera\n_START_PARAGRAPH_\nKarijeru je zapo\xc4\x8deo 1992. u Triglavu iz Kranja. Od 1993. do 1998. bio je \xc4\x8dlan Union Olimpije koju je vodio Zmago Sagadin. S Olimpijom je osvojio 4 naslova slovenskog prvaka, 4 kupa i Europski kup. U sezoni 1996./97. s Olimpijom je stigao od Final Foura Eurolige, gdje je Olimpia u polufinalu pora\xc5\xbeena od gr\xc4\x8dkog Olympiakosa. 1998. odlazi u u talijanski Pepsi Rimini . Ondje je ostao dvije sezone, a kasnije se preselio u redove Scavolini Pesara. Najve\xc4\x87i trag ostavio je u rimskoj Lottomatici. Ondje je proveo \xc4\x8detiri sezone, prije nego \xc5\xa1to se je 2006. preselio u redove Armani Jeans Milana. U Milanu je ostao samo pola sezone, kada u zimskom prijelaznom roku odlazi u \xc5\xa1panjolsku ViveMenorcu. Sezonu 2007./08. proveo je kao \xc4\x8dlan ruskog UNIKS Kazana, a sezonu kasnije bio je \xc4\x8dlan talijanskog Air Avellina. Danas je slobodan igra\xc4\x8d.'